REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/536/21

15. decembar 2021. godine

B e o g r a d

ZAPISNIK

58. SEDNICE ODBORA ZA FINANSIJE,REPUBLIČKI BUDžET

I KONTROLU TROŠENjA JAVNIH SREDSTAVA,

 ODRŽANE 15. DECEMBRA 2021. GODINE

Sednica je počela u 13,00 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Olivera Pešić, Boban Birmančević, Bratimir Vasiljević i Ana Čarapić.

Sednici su prisustvovali zamenici članova Odbora: Adrijana Pupovac (zamenik Duška Tarbuka), Ana Beloica (zamenik Sonje Vlahović), Uglješa Marković (zamenik Dušana Bajatovića), Muamer Bačevac (zamenik Milorada Mijatovića) i Zoran Tomić (zamenik Bratimira Vasiljevića).

 Sednici nisu prisustvovali članovi Odbora: Nikola Jolović, Goran Kovačević, Vladimir Marinković, Ljiljana Kuzmanović Vujaković, Zolatan Pek i Vojislav Vujić, niti njihovi zamenici.

Sednici su prisustvovali predstavnici Ministarstva finansija: Ognjen Popović, pomoćnik ministra, Aleksandra Dragović i Olivera Zdravković, Sektor za finansijski sistem i Ema Dragulj, Uprava za javni dug;predstavnici Ministarstva prosvete, nauke i tehnološkog razvoja: Zoran Kasalović, državni sekretar i Emilija Vuković, načelnik Sektora za investicije; predstavnici Agencije za sprečavanje korupcije: Dejan Damnjanović, zamenik direktora; Marijana Obradović, Verka Atanasković i Ivan Vasiljević, pomoćnici direktora i Dragica Vićentijević, načelnik Odeljenja.

Aleksandra Tomić, predsednik Odbora je predložila a odbor jednoglasno (jedanaest glasova za – glasanje podizanjem ruku) usvojio predlog predsednika, da se dnevni red dopuni sa tačkom: Razmatranje Izveštaja o radu Agencije za sprečavanje korupcije za 2020. godinu, koja bi se razmatrala kao prva tačka dnevnog reda.

Na predlog predsednika Odbora, Odbor je jednoglasno (jedanaest glasova za – glasanje podizanjem ruku) utvrdio sledeći:

Dnevni red:

1. Razmatranje Izveštaja o radu Agencije za sprečavanje korupcije za 2020.godinu (Broj 02-526/21 od 30.marta 2021.godine);
2. Razmatranje Predloga zakona o tržištu kapitala, koji je podnela Vlada (broj 011-2215/21 od 3. decembra 2021. godine), u načelu;
3. Razmatranje Predloga zakona o izmenama i dopunama Zakona o elektronskom fakturisanju, koji je podnela Vlada (broj 011-2213/21 od 3. decembra 2021. godine), u načelu;
4. Razmatranje Predloga zakona o izmeni i dopuni Zakona o utvrđivanju druge garantne šeme kao mera dodatne podrške privredi usled produženog negativnog uticaja pandemije bolesti COVID-19 izazvane virusom SARS-CoV-2, koji je podnela Vlada (broj 011-2212/21 od 3. decembra 2021. godine), u načelu;
5. Razmatranje Predloga zakona o potvrđivanju Sporazuma o zajmu (Zajam za ugovaranje stranog projekta o izgradnji) za Projekat izgradnje državnog puta 1.B reda br. 27 Loznica – Valjevo – Lazarevac, deonica Iverak – Lajkovac (veza sa autoputem E-763 Beograd – Požega), između kineske Export-Import banke, kao Zajmodavca i Republike Srbije, koju zastupa Vlada Republike Srbije postupajući preko Ministarstva finansija, kao Zajmoprimca, koji je podnela Vlada (broj 011-2217/21 od 3. decembra 2021. godine);
6. Razmatranje Predloga zakona o potvrđivanju Okvirnog sporazuma o zajmu LD 2079 (2021) između Banke za razvoj Saveta Evrope i Republike Srbije za projektni zajam – Univerzitetska infrastruktura, koji je podnela Vlada (broj 011-2218/21 od 3. decembra 2021. godine).

 Odbor je (sa jedanaest glasova za), usvojio predlog predsednika Odbora da se, radi efikasnijeg rada Odbora, o tačkama dnevnog reda 2-6 vodi zajednički, načelni i jedinstveni pretres, u skladu sa članom 76. Poslovnika NS, a da se potom o svakoj tački dnevnog reda Odbor pojedinačno izjasni.

**PRVA TAČKA : Razmatranje Izveštaja o radu Agencije za sprečavanje korupcije za 2020. godinu**

Aleksandra Tomić je podsetila članove Odbora da je članom 39. stav 1. Zakona o sprečavanju korupcije, propisano da Agencija podnosi godišnji izveštaj o svom radu Narodnoj skupštini, najkasnije do 31. marta tekuće godine za prethodnu godinu. Agencija za sprečavanje korupcije podnela je, u skladu sa zakonom, Izveštaj o radu za 2020. godinu, 30. marta 2021. godine. Članom 238. stav 2. Poslovnika Narodne skupštine predviđeno je da nadležni odbor nakon razmatranja izveštaja podnosi Narodnoj skupštini izveštaj sa predlogom zaključka, odnosno preporuke.

Izveštaj o radu Agencije za sprečavanje korupcije za 2020. godinu, obrazložio je Dejan Damnjanović, zamenik direktora.

U svom izlaganju, zamenik direktora je istakao da su planirana sredstva za rad Agencije za 2020. godinu iznosila 292,58 miliona dinara, dok je ukupno realizovano 276,47 miliona dinara odnosno 94,5% budžeta. Napomenuo je da je na osnovu prekršajnih naloga koje je Agencija poslala prekršajnim sudovima, u budžet vraćeno odnosno uplaćeno 2,53 miliona dinara. U skladu sa novim nadležnostima Agencije proisteklih iz Zakona o lobiranju, kroz Agenciju je prošlo 65 polaznika kursa za lobiste i na taj način je vraćeno još 2,92 miliona dinara u budžet. Što se tiče benefita sredstava, Agencija je unapredila svoj rad kroz nova softverska rešenja i kroz podizanje transparentnosti u svom radu.

 Odbor za finansije, republički budžet i kontrolu trošenja javnih sredstava utvrdio je, jednoglasno (11 glasova za), predlog zaključka:

P R E D L O G

 Na osnovu člana 8. stav 1. Zakona o Narodnoj skupštini („Službeni glasnik RS“, broj 9/10 i 108/13 – dr.zakon) i člana 238. st. 4. i 5. Poslovnika Narodne skupštine („Službeni glasnik RS“, broj 20/12 - Prečišćeni tekst),

 Narodna skupština Republike Srbije, na \_\_\_\_ sednici \_\_\_\_\_\_\_\_ zasedanja, održanoj \_\_\_\_\_\_\_\_ 2021. godine, donela je

ZAKLjUČAK

povodom razmatranja Izveštaja o radu Agencije za sprečavanje korupcije za 2020. godinu

1. Prihvata se Izveštaj o radu Agencije za sprečavanje korupcije za 2020. godinu.

 2. Ovaj zaključak objaviti u „Službenom glasniku Republike Srbije“.

**DRUGA - ŠESTA TAČKA:** **Zajednički načelni i jedinstveni pretres o predlozima zakona**

Ognjen Popović, pomoćnik ministra je obrazložio Predlog zakona o tržištu kapitala, Predlog zakona o izmeni i dopuni Zakona o utvrđivanju druge garantne šeme kao mera dodatne podrške privredi usled produženog negativnog uticaja pandemije bolesti COVID-19 izazvane virusom SARS-CoV-2 i Predlog zakona o izmenama i dopunama Zakona o elektronskom fakturisanju.

Donošenje novog zakona o tržištu kapitala predviđa Strategija za razvoj tržišta kapitala za period 2021. do 2026. godine, koju je usvojila Vlada. Odredbama novog zakona doprinosi se unapređenju efikasnosti domaćeg tržišta kapitala, većoj transparentnosti i pravnoj sigurnosti učesnika na tržištu, a pre svega domaćih i stranih investitora; pojednostavljuje se pristup izvorima kapitala, prvenstveno malim i srednjim privrednim društvima i smanjuje sistemski rizik na tržištu kapitala.

Pomoćnik ministra je istakao da je, prateći nužnost potrebe objedinjenog i sistemskog reagovanja, kako bi se očuvao samoodrživ i nesmetan rad privrednih subjekata Republike Srbije, konstatovana nužna potreba da Republika Srbija preuzme obavezu da, kao garant, izmiri potraživanja banaka nastala po osnovu odobrenih kredita za finansiranje likvidnosti i obrtnih sredstava za kreditiranje privrede s ciljem ublažavanja negativnih ekonomskih i finansijskih posledica pandemije COVID-19 izazvane virusom SARS-CoV-2.

Predlog zakona o izmenama i dopunama Zakona o elektronskom glasanju obuhvata utvrđivanje novog roka za početak primene određenih obaveza iz Zakona o elektronskom fakturisanju kojim se uvodi sistem elektronskih faktura, kao i preciziranje pojedinih odredaba navedenog zakona.

Ema Dragulj iz Uprave za javni dug je u svom izlaganju detaljno obrazložila finansijske uslove i način na koji će se sredstva zajma iz Predloga zakona o potvrđivanju Sporazuma o zajmu (Zajam za ugovaranje stranog projekta o izgradnji) za Projekat izgradnje državnog puta 1.B reda br. 27 Loznica – Valjevo – Lazarevac, deonica Iverak – Lajkovac (veza sa autoputem E-763 Beograd – Požega), između kineske Export-Import banke, kao Zajmodavca i Republike Srbije, koju zastupa Vlada Republike Srbije postupajući preko Ministarstva finansija, kao Zajmoprimca i Predloga zakona o potvrđivanju Okvirnog sporazuma o zajmu LD 2079 (2021) između Banke za razvoj Saveta Evrope i Republike Srbije za projektni zajam – Univerzitetska infrastruktura, koristiti i otplaćivati.

**DRUGA TAČKA:** **Razmatranje Predloga zakona o tržištu kapitala, u načelu**

Na osnovu člana 156. stav 3. Poslovnika Narodne Skupštine, Odbor je jednoglasno (jedanaest glasova za) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o tržištu kapitala, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**TREĆA TAČKA: Razmatranje Predloga zakona o izmenama i dopunama Zakona o elektronskom fakturisanju, u načelu**

Na osnovu člana 156. stav 3. Poslovnika Narodne Skupštine, Odbor je jednoglasno (jedanaest glasova za) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o elektronskom fakturisanju, u načelu.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**ČETVRTA TAČKA: Razmatranje Predloga zakona o izmeni i dopuni Zakona o utvrđivanju druge garantne šeme kao mera dodatne podrške privredi usled produženog negativnog uticaja pandemije bolesti COVID-19 izazvane virusom SARS-CoV-2, u načelu**

Na osnovu člana 156. stav 3. Poslovnika Narodne Skupštine, Odbor je jednoglasno (jedanaest glasova za) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmeni i dopuni Zakona o utvrđivanju druge garantne šeme kao mera dodatne podrške privredi usled produženog negativnog uticaja pandemije bolesti COVID-19 izazvane virusom SARS-CoV-2), u načelu.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**PETA TAČKA: Razmatranje Predloga zakona o potvrđivanju Sporazuma o zajmu (Zajam za ugovaranje stranog projekta o izgradnji) za Projekat izgradnje državnog puta 1.B reda br. 27 Loznica – Valjevo – Lazarevac, deonica Iverak – Lajkovac (veza sa autoputem E-763 Beograd – Požega), između kineske Export-Import banke, kao Zajmodavca i Republike Srbije, koju zastupa Vlada Republike Srbije postupajući preko Ministarstva finansija, kao Zajmoprimca**

Na osnovu člana 156. stav 3. Poslovnika Narodne Skupštine, Odbor je jednoglasno (jedanaest glasova za) odlučio da podnese sledeći

 I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma o zajmu (Zajam za ugovaranje stranog projekta o izgradnji) za Projekat izgradnje državnog puta 1.B reda br.27 Loznica-Valjevo-Lazarevac, deonica Iverak-Lajkovac (veza sa autoputem E-763 Beograd - Požega), između kineske Export-Import banke, kao Zajmodavca i Republike Srbije, koju zastupa Vlada Republike Srbije postupajući preko Ministarstva finansija, kao Zajmoprimca.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**ŠESTA TAČKA:** **Razmatranje Predloga zakona o potvrđivanju Okvirnog sporazuma o zajmu LD 2079 (2021) između Banke za razvoj Saveta Evrope i Republike Srbije za projektni zajam – Univerzitetska infrastruktura**.

Na osnovu člana 156. stav 3. Poslovnika Narodne Skupštine, Odbor je jednoglasno (jedanaest glasova za) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Okvirnog sporazuma o zajmu LD 2079 (2021) između Banke za razvoj Saveta Evrope i Republike Srbije za projektni zajam-Univerzitetska infrastruktura.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

Sednica je završena u 13,40 časova.

Sednica je tonski snimana

SEKRETAR ODBORA PREDSEDNIK

 Tijana Ignjatović dr Aleksandra Tomić